PMIndiaData/PMIndiaSum huggingface dataset:
وزیراعظم حیاتیاتی  عالمی دن کے موقع پر ہونے والی تقریب میں شرکت کریں گے

نئی دہلی، 9 اگست 2018، وزیراعظم جناب نریندر مودی، 10 اگست 2018 کو نئی دہلی میں وگیان بھون میں حیاتیاتی ایندھن کے عالمی دن کے موقع پر منعقد ہونے والی تقریب میں شرکت کریں گے۔ جناب مودی کسانوں، سائنسدانوں، صنعت کاروں، طلبا، سرکاری افسروں اور قانون سازوں پر مشتمل ایک گوناگوں اجتماع سے خطاب کریں گے۔ حیاتیاتی ایندھن، خام تیل پر درآمداتی انحصار کو کم کرنے میں مدد گار ثابت ہوسکتے ہیں۔ وہ شفاف آب و ہوا کے لئے تعاون، کسانوں کے لئے اضافی آمدنی پیدا کرنے کے علاوہ دیہی علاقوں میں روزگار کے مواقع پیدا کرسکتے ہیں لہذا حیاتیاتی ایندھن کی مختلف سرکاری پہل نیز کسانوں کی آمدنی بڑھانے اور سوچھ بھارت کے ساتھ باہمی تعاون ہیں۔ مرکزی حکومت کی کوششوں کے نتیجے میں 14۔2013 میں ایتھنول سپلائی کے سال میں پٹرول میں ایتھنول بلینڈنگ کا 38 کروڑ لیٹر اضافہ ہوا جو 18۔2017 میں بڑھ کر لگ بھگ 141 کروڑ لیٹر ہوگیا۔ حکومت نے 2 جون 2018 میں حیاتیاتی ایندھن سے متعلق قومی پالیسی کو بھی منظوری دی ہے۔ ۔۔۔۔۔۔۔۔۔۔۔ م ن۔ح ا۔ن ا۔
وزیراعظم نے بھگوان برسامنڈا کی جینتی پر سلام عقیدت پیش کیا

نئی دہلی۔15 نومبر؛ وزیراعظم جناب نریندر مودی نے بھگوان برسا منڈی کی جینتی کے موقع پر انہیں خراج عقیدت پیش کیا ہے۔ وزیر اعظم نے اپنے پیغام ِ عقیدت میں کہا کہ بھگوان برسا منڈا کی برسی کے موقع پر میں انہیں خراج عقیدت پیش کرتا ہوں۔ ان کی ناقابل تسخیر شجاعت، حوصلہ افزائی کا زبردست ذریعہ ہے۔ ہم بھگوان برسا منڈا کی زندگی سے حوصلہ حاصل کرتے ہوئے اپنی اُن قبائلی برادریوں کو بااختیار بنانے کی سمت میں کام کررہے ہیں جو ہندوستان کے افتخار کی حیثیت رکھتی ہیں۔
وزیراعظم نے گجرات میں ایک حادثے میں جانیں ضائع ہونے پر تعزیت کا اظہار کیا

نئی دہلی، 6 مارچ 2018، وزیراعظم جناب نریندر مودی نےگجرات میں ایک حادثے میں ہلاک ہونے والے افراد کے لئے صدمے کا اظہار کیا ہے اور تعزیت پیش کی ہے۔ وزیراعظم نے کہا ہے کہ ’’میری تعزیت ان تمام لوگوں کے لئے ہے جنہوں نے گجرات میں رنگھولہ کے نزدیک ایک حادثے میں اپنے پیاروں سے ہاتھ دھوئے ہیں۔ یہ حادثہ انتہائی افسوس ناک ہے اور صدمے کا باعث ہے۔ خدا کرے جو لوگ حادثے میں زخمی ہوئے ہیں ہو جلد از جلد اچھے ہوجائیں‘‘۔ ۔۔۔۔۔۔۔۔۔۔۔ م ن۔ج۔ن ا۔
وزیر اعظم نے ،’’ ایز آف  ڈوئنگ بزنس ‘‘  کی رپورٹ میں

نئی دہلی،01۔نومبر ۔وزیر اعظم جناب نریندر مودی نے عالمی بینک کی جانب سے جاری کی جانے والی ’’ایز آف ڈوئنگ بزنس‘‘ کی سال 2018 کی رپورٹ میں ہندوستان کی درجہ بندی میں اضافے کی ستائش کی ہے ۔ آج جاری کی جانے والی اس رپورٹ میں بتایا گیا ہے کہ ہندوستان کا درجہ بڑھ کر 130 کے مقابلے 100 پر پہنچ گیا ہے ۔ وزیراعظم نے ’’ایز آف ڈوئنگ بزنس‘‘ کی رپورٹ میں ہندوستان کی درجہ بندی میں بہتری کو تاریخی قرار دیتے ہوئے ٹویٹر پر اپنے متعدد پیغامات میں کہا کہ ہندوستان کی درجہ بندی میں اضافہ ہمہ شعبہ جاتی اور مجموعی اصلاحات کے لئے ٹیم انڈیا کے ذریعہ کی جانے والی مسلسل کوششوں کا نتیجہ ہے ۔ جناب مودی نے کہا ’’ایز آف ڈوئنگ بزنس‘‘ کی درجہ بندی میں ہندوستان کا تاریخی اچھال دراصل ٹیم انڈیا کے ذریعہ ہمہ شعبہ جاتی اور مجموعی اصلاحات کے لئے کی جانے والی مسلسل کوششوں کا نتیجہ ہے ۔ انہوں نے کہا کہ کاروبار کرنے میں آسانی کی فضا ہموار ہونے کے نتیجے میں ہمارے کاروباریوں اور بالخصوص ایم ایس ایم ای کے شعبے کے کاروباریوں کو تاریخی مواقع حاصل ہوئے ہیں ، جس کے نتیجے میں مزید آسودگی اور خوشحالی آئی ہے ۔ انہوں نے کہا : ’’پچھلے تین برس کے دوران کاروبار کی آسانی کے لئے ریاستی سرکاروں کے ذریعہ مثبت جذبے کے ساتھ کئے جانے والے مقابلے زبردست فائدہ مند ثابت ہوئے ہیں ۔اس سے پہلے ہندوستان میں کاروبارکرنا کبھی اتنا آسان نہیں تھا ۔ ہندوستان ، معاشی مواقع سے استفادہ کرنے کے لئے عالمی برادری کا خیر مقدم کرتا ہے ۔ ‘‘ وزیر اعظم نے اس موقع پر اپنے پیغام کے آخری حصے میں کہا :’’ ہم ،اصلاح ،کارکردگی اورتبدیلی کے مقدس منتر کی رہنمائی میں ہمارا عزم ہے کہ اپنی درجہ بندی میں مزید بہتری حاصل کی جائے گی اور معاشی نمو میں اضافہ کیا جائے گا۔‘‘
وزیراعظم نے مہاتما پھُلے کے یوم پیدائش کی جینتی پرخراج عقیدت پیش کیا

نئیدہلی11 اپریل ۔ وزیر اعظم جناب نریندر مودی نے مہاتما پھُلے کو ان کے یوم پیدائش کی جینتی پر خراج عقیدت پیش کیا ہے ۔ اپنے خراج عقیدت کے پیغام میں وزیر اعظم نے کہا :’’ مہاتما پھُلے کے یوم پیدائش پر میں مہاتما جی کو سلام عقیدت پیش کرتا ہوں ۔ سماج کے حاشئے پر پڑے بے حال لوگوں کو ان کے ذریعہ شروع کی گئی سماجی اصلاحات اور اس پر مسلسل کام کرنے سے زبردست فائدہ پہنچا ہے ۔ آنجہانی مہاتما پھلے خواتین کے حالات میں بہتری لانے کے اپنے عزم پر ہمیشہ اٹل رہے اورانہوں نے ملک کے نوجوان طبقوں میں تعلیم کو زبردست طریقے سے فروغ دیا۔‘‘ م ن ۔س ش ۔رم
قومی ٹیچرس ایوارڈ یافتگان سے وزیراعظم کی گفت و شنید

نئی دہلی،4 ؍ستمبر؍ وزیراعظم جناب نریندر مودی نے آج قومی ٹیچرس ایوارڈ یافتگان 2017 سے ،لوک کلیان مارگ پر یوم اساتذہ کے موقع پر گفت و شنید کی ہے۔ انسانی وسائل کی ترقی و فروغ کے وزیر جناب پرکاش جاؤڈیکر بھی اس موقع پر موجود تھے۔ وزیراعظم نے ملک میں تعلیم کی کوالٹی کو بہتر بنانے کے سلسلے میں کی گئی کوششوں کے لئے ایوارڈ یافتگان کو مبارکباد پیش کی۔ انہوں نے تعلیم کے تئیں ان کی وابستگی اور اسے اپنی زندگی کا رہنما اصول بنانے کے لئے ان کی ستائش کی۔ انہوں نے کہاکہ ایک استاد یا ٹیچر پوری زندگی ، استاد یا ٹیچر ہی رہتا ہے۔ گفت و شنید کے دوران وزیراعظم نے ایوارڈ یافتگان سے کہا کہ وہ سماج کو اسکول ترقیات کا ایک مربوط حصہ بنانے کی کوشش کریں۔ انہوں نے اساتذہ کی حوصلہ افزائی کرتے ہوئے کہا کہ وہ طلبہ کے اندر مضمر قوتوں کو باہر لانے ، خصوصاً نادار اور دیہی پسماندہ طبقے کے طلبہ کی مضمر قوتوں کو نمایاں کرنے کے لئے کام کریں۔ وزیراعظم نے کہا کہ مدرس کو اساتذہ اور طلبہ کے مابین ٹوٹے ہوئے رابطے کو ازسرنو بحال کرنے کے لئے کام کرنا چاہئے تاکہ اساتذہ کو طلبہ اپنی پوری زندگی میں یاد رکھیں۔ انہوں نے اساتذہ کی حوصلہ افزائی کرتے ہوئے کہا کہ وہ اپنے اسکولوں اور اس کے گردو نواح کو ڈیجیٹل شکل دینے کےلئے کام کریں۔ وزیراعظم کے ساتھ گفت و شنید کرتے ہوئے ایوارڈ یافتگان نے اپنے اسکولوں کو تدریس اور عمدگی کے مرکز کی شکل میں لانے کے لئے اپنی جانب سے کی جانے والی کوششوں اور کاوشوں کا ذکر کیا۔ اساتذہ نے ڈیجیٹل انڈیا جیسی اسکیموں کے سلسلے میں نامزدگی کے عمل کو آن لائن کرنے کے لئے بھی وزیراعظم کا شکریہ ادا کیا، جو ملک بھر میں اسکولی تعلیم میں معیاری تبدیلی کا باعث ثابت ہو رہی ہے۔ اس سال انسانی وسائل کی ترقی کی وزارت نے قومی ایوارڈس کے لئے اساتذہ کے انتخاب کے لئے رہنما خطو ط پر نظر ثانی کی ہے۔ نئی اسکیم کے تحت بڑے قومی ایوارڈس میں حال ہی میں جدت لائی گئی ہے اور ازخودنامزدگی کا طریقہ شروع کیا گیا ہے۔ یہ اسکیم شفاف ، منصفانہ ہے اور عمدگی اور کارکردگی کے مظاہرے کےلئے ایوارڈ فراہم کرتی ہے۔
گاندھی امن انعام دیئے جانے کے لئے منعقدہ تقریب میں وزیراعظم کی شرکت

نئی دہلی،26فروری؍ صدر جمہوریہ ہند رام ناتھ کووند نےآج راشٹرپتی بھون میں منعقدہ ایک تقریب میں سال 2015 ،2016، 2017 اور 2018 کے لئے گاندھی امن انعام پیش کئے۔ تقریب میں وزیراعظم جناب نریندر مودی نے شرکت کی۔ اس موقع پر اظہار خیال کرتے ہوئے وزیراعظم نے با وقار گاندھی امن انعام سے سرفراز کئےگئے لوگوں اور تنظیموں کو مبارکباد دی۔ انہوں نے کہا کہ یہ انعامات اس وقت دیئے جا رہے ہیں جب ہندوستان مہاتما گاندھی کی 150 ویں جینتی منا رہا ہے۔ وزیراعظم نے اس موقع پر اس بات پر مسرت کا اظہار کیا کہ باپو کو انتہائی عزیز بھجن ’ ویشنو جن تو ‘ کو 150 ملکوں کے فنکاروں نے گایا ہے۔ انہوں نے کہا کہ یہ اس بات کا اشاریہ ہے کہ دنیا آج بھی گاندھی جی کے افکارکی معنویت کو تسلیم کرتی ہے۔ وزیراعظم نے سووچھتا کےتئیں مہاتما گاندھی کی عہد بستگی کی بات بھی کی ۔ وزیراعظم نے کہا کہ آزادی کی تحریک مہاتما گاندھی کی بصیرت افروز قیادت کے سبب عوامی تحریک میں تبدیل ہو گئی انہوں نے مزید کہا کہ مہاتما گاندھی نے جن بھاگیداری اور جن آندولن کے دھاروں کو باہم ملا دیا ۔ وزیر اعظم نریندر مودی نے کہا کہ مہاتما گاندھی نے ہر شخص کے اندر یہ احساس جا گزیں کیاکہ وہ ہندوستان کی آزادی کے لئے اپنا تعاون دے رہے ہیں۔ 1234o.
کابینہ کو قابل تجدید توانائی کے شعبے  میں  تعاون کے سلسلہ میں اور ہندستان اور اٹلی کے درمیان مفاہمت نامے  سے  وافف کرایا گیا

نئی دہلی، 3جنوری 2018/مرکزی کابینہ کی میٹنگ کو جس کی صدارت وزیراعظم جناب نریندر مودی نے کی ہندستان اور اٹلی کے درمیان قابل تجدید توانائی کے سلسلہ میں تعاون کے دونوں ملکوں کے مفاہمت نامہ (ایم او یو) کی تفصیلات سے آگاہ کیا گیا۔ اس مفاہمت نامے پر 30 اکتوبر 2017 کو نئی دہلی میں دستخط کئے گئے تھے ۔ مفاہمت نامے پر ہندستان کی طرف سے نئی اور قابل تجدید توانائی کی وزارت کے سکریٹری جناب آنند کمار اور اٹلی کی طرف سے وہاں کے سفیر جناب لورینزو اینجیلونی نے دستخط کئے تھے۔ ہندستان اور اٹلی کا مقصد باہمی فائدے کی بنیاد پر نئی اورقابل تجدید توانائی میں تکنیکی باہمی تعاون کو فروغ دینا اور ا س کی ہمت افزائی کرنے کے لئے باہمی ادارہ جاتی تعلقات کی بنیاد قائم کرنا ہے۔ اس مفاہمت نامہ میں ایک مشترکہ ورکنگ کمیٹی کے قیام کی گنجائش رکھی گئی ہے جو تعاون کے شعبے میں اہم معاملات پر تبادلہ خیال کرے گی اور ان کا جائزہ لے گی۔ ا س کا یہ بھی مقصد ہے کہ دونوں ملکوں کے درمیان معلومات اور مہارت کا تبادلہ کیا جائے اور باہمی تعاون کو مستحکم بنانے میں مدد دی جائے۔ ۔۔۔۔۔۔۔۔۔۔۔ م ن۔ج ۔ ج۔
وزیراعظم کا دورہ بہار کل

نئی دہلی،13؍اکتوبر،وزیراعظم جناب نریندر مودی 14 اکتوبر 2017 کو بہار کا دورہ کریں گے۔ وزیراعظم پٹنہ یونیورسٹی کی صدی تقریبات سے خطاب کریں گے۔ مکامہ میں وزیراعظم نمامی گنگے پروگرام کے تحت سیوریج سے متعلق چار پروجیکٹوں اور قومی شاہراہوں کے 4 پروجیکٹوں کا سنگ بنیاد رکھیں گے۔ ان پروجیکٹوں کیلئے مختص بجٹ 3700 کروڑ روپے سے زیادہ کا ہوگا۔ وہ ایک عوامی جلسے سے بھی خطاب کریں گے۔ سیوریج سے متعلق 4 پروجیکٹوں میں بیؤر میں سیویج ٹریٹمنٹ پلانٹ، بیؤر میں ہی سیور نیٹ ورک کے ساتھ سیوریج سسٹم، کرمالی چک میں سیویج ٹریٹمنٹ پلانٹ اور سیدپور میں ایس ٹی پی اور سیور نیٹ ورک شامل ہے۔ یہ پروجیکٹ مل کر 120 ایم ایل ڈی کی نئی ایس ٹی پی کیپسٹی پیدا کریں گے اور بیؤر کے موجودہ 20 ایم ایل ڈی کو اپ گریڈ کریں گے۔ جن 4 قومی شاہراہوں سے متعلق پروجیکٹوں کا سنگ بنیاد رکھا جائے گا ان میں شامل ہیں: قومی شاہراہ نمبر 31 کے اونتا-سمریا سیکشن کو 4 لین میں تبدیل کرنا اور 6 لین والے گنگا سیتو کی تعمیر۔ قومی شاہراہ نمبر 31 کے بختیار پور- مکامہ سیکشن کو 4 لین میں تبدیل کرنا۔ قومی شاہراہ نمبر 107 کے مہیش کھونٹ- سہرسہ- پورنیہ سیکشن کو 2 لین کا بنانا۔ قومی شاہراہ نمبر 82 کے بہار شریف- بربیگھا- مکامہ سیکشن کو 2 لین کا بنانا۔
مرکزی کابینہ نے ہندستان اور برطانیہ  کے درمیان  قانون اور انصاف کے  شعبہ میں تعاون اور   ایک مشترکہ  مشاورتی کمیٹی کی تشکیل کے سلسلہ میں مفاہمت نامے کی  منظوری دے دی ہے

نئی دہلی، 4 جولائی 2018/ مرکزی کابینہ نے جس کی صدارت جناب نریندر مودی نے کی، ہندستان اور برطانیہ کے درمیان قانون اور انصاف کے شعبے میں باہمی تعاون اور ایک مشترکہ مشاورتی کمیٹی کے قیام کے سلسلہ میں ایک مفاہمت نامے پر دستخط کئے جانے کی منظوری دے دی ہے۔ اس مفاہمت نامے کے ذریعہ قانونی پیشہ ور افراد اور سرکاری کارکنوں کے تجربات کے تبادلے اور ان کی تربیت نیز مختلف عدالتوں اور ٹرائبونلوں میں زیر سماعت تنازعات کے حل کے سلسلہ میں ایک موثر قانونی طریقہ کار کے تعلق سے دونوں ملکوں کی تشویشات اور ضرورتوں کا خیال رکھا جائے گا۔ اس کے علاوہ اس میں ایک مشترکہ مشاورتی کمیٹی کی تشکیل کی تجویز بھی شامل ہے۔ ۔۔۔۔۔۔۔۔۔۔۔ م ن۔ج ۔ ج۔
بین الاقوامی آٹو موٹیو کمپنیوں کے سربراہان کے ساتھ وزیراعظم کی ملاقات

نئی دہلی، 7 ستمبر 2018، وزیراعظم جناب نریندر مودی نے آج نئی دہلی میں دنیا بھر کی مختلف آٹوموٹیو اور نقل و حمل کی کمپنیوں کے سربراہان کے ساتھ ایک میٹنگ کی۔ ٹویوٹا ، ایس اے آئی سی موٹر کارپوریشن شنگھائی، بوش، اے بی بی لمیٹیڈ، ہیونڈئی موٹر کمپنی، فورڈ اسمارٹ موبلٹی ایل ایل سی اور اوبر ایوی ایشن جیسی متعدد کمپنیوں کے ایک اعلی سطحی وفد نے وزیراعظم سے ملاقات کی۔ یہ کمپنیاں نئی دہلی میں منعقدہ موو۔عالمی موبلٹی سمٹ میں شرکت کررہی ہیں۔ ۔۔۔۔۔۔۔۔۔۔۔ م ن۔م ع۔ن ا۔
کابینہ نےمرکزی سرکاری سیکٹر کی کمپنیوں میں کارکنوں کیلئے اجرتوں سے متعلق آٹھویں دور کے مذاکرات کیلئے اجرتوں کی پالیسی کو منظوری دی

نئی دہلی،22؍نومبر،وزیراعظم نریندر مودی کی صدارت میں مرکزی کابینہ نے مرکزی سرکاری سیکٹر کی کمپنیوں میں کارکنوں کیلئے اجرتوں سے متعلق آٹھویں دور کے مذاکرات کیلئے اجرتوں کی پالیسی کو منظوری دے دی ہے۔ چھلکیاں: سرکاری سیکٹر کی کمپنیوں کا منیجمنٹ، ایسی صورت میں جبکہ اجرتوں کے تعین کو 31دسمبر 2016 تک پانچ یا دس سال گزرچکے ہوں، ورکروں کیلئے اجرتوں پر نظر ثانی سے متعلق مذاکرات کیلئے آزاد ہوگا۔ البتہ متعلقہ سی پی ایس ای کیلئے قابل عمل مالی استحکام کو پیش نظر رکھنا ہوگا۔ اجرتو میں کسی بھی طرح کے اضافے کیلئے حکومت کی طرف سے کوئی بجٹ امداد نہیں دی جائے گی۔ تمام مالی بوجھ متعلقہ سی پی ایس ای کو اپنے اندورنی وسائل سے برداشت کرنے ہوں گے۔ ایسی سی پی ایس ای کیلئے ، جن کی دوبارہ ڈھانچہ بندی؍ نئی جان ڈالنے کے منصوبے کو حکومت نے منظوری دی ہے، اجرتوں پر نظرثانی، دوبارہ ڈھانچہ بندی؍ نئی جان ڈالنے کے منصوبے کے ضابطوں کے مطابق ہی کی جائے گی۔ متعلقہ سی پی ایس ای کے مینجمنٹ کو یہ بات یقینی بنانی ہوگی کہ مذاکرات سے منظور کئے گئے تنخواہ کے اسکیل موجودہ ایگزیکٹو؍ افسران اور غیر یونین والے سپروائزروں کے موجودہ تنخواہ اسکیل سے زیادہ نہ ہوں۔ ایگزیکٹو؍ غیر یونین والے سپروائزروں اور ان کے کارکنوں کے درمیان تنخواہوں کے اسکیل پر کسی قسم کے ٹکراؤ سے بچنے کیلئے سی پی ایس ای مذاکرات کے دوران گریڈڈ ڈی اے یا گریڈڈ فٹمنٹ کو منظوری دے سکتی ہے۔ سی پی ایس ای کو یہ بات یقینی بنانی چاہئے کہ مذاکرات کے بعد اجرتوں میں اضافے کے نتیجے میں اشیاء اور خدمات کی قیمتوں میں اضافہ نہ ہو۔ اجرتوں میں اضافہ اس شرط پر کیا جانا چاہئے کہ پیداوار کے ایک مخصوص یونٹ کیلئے مزدوری کی لاگت میں اضافہ نہیں ہونا چاہئے۔ سی پی ایس ای مذاکرت کے بعد اجرتوں کے نفاذ کو انتظامی وزارت؍ محکمے کے ذریعے اس تصدیق کے بعد نافذ کیا جائے گا کہ اجرتوں پر یہ رضامندی منظور شدہ معیار پر پوری اترتی ہے۔
چین کے کنگداؤ روانگی سے قبل وزیراعظم کا بیان

نئیدہلی۔06جون ، 2018؛ وزیراعظم جناب نریندر مودی نے چین کے کنگداؤ روانگی سے قبل اپنے بیان میں کہا کہ وہ سنگھائی تعاون تنظیم کے سربراہان کی کونسل کی سالانہ میٹنگ کے لیے کنگداؤ کا دورہ کر رہے ہیں۔ مذکورہ کونسل کے مکمل رکن کی حیثیت سے ہندوستانی وفد کی قیادت کو لے کر وہ بہت پرجوش ہیں۔ انہوں نے کہا کہ شنگھائی تعاون تنظیم کا تعاون سے متعلق بہت بہترین ایجنڈا ہے جو دہشت گردی، علیحدگی اور انتہا پسندی سے متعلق جنگ سے لے کر کنکٹیویٹی، کامرس، کسٹم، قانون، صحت اور زراعت میں فروغ دینا ہے۔ ساتھ ہی ماحولیات کی حفاظت اور تباہی کے خطرے کو کم کرنا اور عوام سے عوام کے روابط کو فروغ دینا ہے۔ گزشتہ ایک برس کے دوران جب سے ہندوستان شنگھائی تعاون تنظیم کا مکمل رکن بنا ہے تب سے مذکورہ تنظیم اور اس کے رکن ممالک کے ساتھ ان شعبوں میں خاطر خوار روابط میں اضافہ ہوا ہے۔ مجھے یقین ہے کہ کنگداؤ سربراہ کانفرنس سے شنگھائی تعاون تنظیم کے ایجنڈا کو مزید فروغ حاصل ہوگا۔ ساتھ ہی شنگھائی تعاون تنظیم کے ساتھ ہندوستان کے تعلقات کی ایک نئی ابتدا ہوگی۔ انہوں نے کہا کہ ہندوستان کے شنگھائی تعاون تنظیم کے رکن ممالک کے ساتھ دوستانہ اور کثیر جہتی تعلقات ہیں۔ شنگھائی تعاون تنظیم کی سربراہ کانفرنس کے موقع پر دوسرے لیڈروں کے ساتھ ملنے اور اپنے خیالات کے تبادلہ کا موقع ملے گا۔
سنکرانتی کے موقع پر کرناٹک کے عوام کے لئے وزیراعظم کی نیک خواہشات

نئی دہلی،15/جنوری۔ وزیراعظم جناب نریندر مودی نے سنکرانتی کے تیوہار پر کرناٹک کے عوام کو مبارکباد دی ہے۔ وزیراعظم نے کہا ‘‘کرناٹک کی میری بہنوں اور بھائیوں کو سنکرانتی کی نیک خواہشات۔ سبھی کنڑ عوام کو میری طرف سے سنکرانتی کی نیک خواہشات۔ یہ تیوہار سبھی کے لئے خوشی، ہم آہنگی اور خوش حالی لائے۔’’
وزیراعظم 23 جون2018 کو مدھیہ پردیش کا دورہ کریں گے

نئی دہلی،22/جون۔وزیراعظم جناب نریندر مودی 23 جون کو مدھیہ پردیش کا دورہ کریں گے۔ وزیراعظم اندور میں مدھیہ پردیش شہری وکاس مہتو میں شرکت کریں گے۔ جناب نریندر مودی ریاست کے مختلف مقامات پر 4000 کروڑ روپیہ کی مالیت کے متعدد شہری ترقیاتی پراجیکٹوں کاریموٹ کے ذریعہ افتتاح بھی کریں گے۔ ان میں پردھان منتری آواس یوجنا کے تحت مکانات، پینے کے پانی کی فراہمی کی شہری ا سکیمیں، ٹھوس کچرے کا شہری بندوبست، شہری حفظان صحت، شہری ٹرانسپورٹیشن اور دلکش شہری منظر سے متعلق پراجیکٹ شامل ہیں۔ وہ2018 کے سوچھ سرویکشن ایوارڈ تقسیم کریں گے اور سوچھ سرویکشن 2018 دیش بورڈ کی شروعات کریں گے۔ انتہائی کی صاف ستھرے شہروں اور بہترین کارکردگی والی ریاستوں کو وزیراعظم کے ہاتھوں ایوارڈز حاصل ہوں گے۔ ایک سوچھ اختراع ا یک بہترین سوچھ پریکٹس اور ایک چھوٹے سوچھ صنعت کار کو بھی وزیراعظم سے ایوارڈز حاصل ہوں گے۔ اس سے پہلے راج گڑھ میں وزیراعظم موہن پورہ پراجیکٹ کو قوم کے نام وقف کریں گے۔ اس پراجیکٹ کے ذریعہ راج گڑھ ضلع میں زرعی اراضی کو آبپاشی کی سہولت حاصل ہوگی۔ اس سے علاقے کے گاؤوں کو پینے کا پانی بھی دستیاب ہوگا۔ وزیراعظم پینے کے پانی کی متعدد اسکیموں کا سنگ بنیاد بھی رکھیں گے۔
وزیراعظم 17 جون 2018 کو نیتی آیوگ کی گورننگ کونسل کی چوتھی میٹنگ کی صدارت کریں گے

نئی دہلی،15؍جون /وزیراعظم جناب نریندر مودی 17جون بروز اتوار راشٹرپتی بھون میں نیتی آیوگ کی گورننگ کونسل کی چوتھی میٹنگ کی صدارت کریں گے۔ دن بھر چلنے والی اس میٹنگ میں مرکزی وزراء، ریاستوں کے وزرائے اعلیٰ، مرکز کے زیر انتظام علاقوں کے لیفٹننٹ گورنر اورحکومت ہند کے سینئراہلکار شرکت کریں گے۔ نیتی آیوگ گورننگ کونسل ایک پریمیئر ادارہ ہے، جس کی تشکیل قومی ترقی سے متعلق ترجیحات، شعبوں اور حکومت عملیو ں کے بارے میں ایک مشترکہ تصور ابھارنا ہے، جس میں ترقیاتی بیانیئے کی تشکیل میں ریاستوں کی سرگرم شراکت داری ہو۔ گورننگ کونسل سابقہ سال کے دوران کئے گئے کاموں کا جائزہ لیتی ہے اور ترقی سے متعلق مستقبل کی ترجیحات کے بارے میں صلاح و مشورہ کرتی ہے۔ توقع ہے کہ کونسل میں مختلف اہم موضوعات پر تبادلۂ خیال ہوگا۔ ان موضوعات میں کسانوں کی آمدنی دو گنی کرنے کے لئے کئے گئے اقدامات، آیوشمان بھارت، قومی غذائی مشن اور مشن اندردھنش ، اسپائریشنل اضلاع کی ترقی اور بابائے قوم مہاتماگاندھی کی 150ویں جینتی سے متعلق تقریبات جیسے اہم موضوع شامل ہیں۔ ( م ن ۔ م م ۔ ک ا)
وزیر اعظم کی عالمی بینک کے صدر سے ٹیلی فون پر بات چیت

نئی دہلی، 2 نومبر / وزیر اعظم جناب نریندر مودی کو آج عالمی بینک کے صڈر جناب جِم یونگ کِم کی ٹیلی فون کال موصول ہوئی ۔ عالمی بینک کے صدر جناب کم نے وزیر اعظم کو ‘‘ کاروبار کو آسان بنانے ’’ کی رینکنگ میں ہندوستان کی تاریخی بلندی پر مبارکباد پیش کی۔ انہوں نے کہا کہ یہ غیر معمولی کارکردگی ہے کہ 1.25 ارب کی آبادی والا ملک 4 سال کے قلیل عرصے میں 65 رینک کی بلندی پر پہنچ گیا ہے۔ جناب کم نے مزید کہا کہ اتنے بڑے پیمانے پر یہ وزیر اعظم مودی کے مصمم عزم اور قیادت کی وجہ سے ممکن ہوا ہے ۔ انہوں نے اس بلند رینکنگ کو تاریخی اور غیر معمولی کامیابی سے تعبیر کیا ۔ جناب کم نے وزیر اعظم کو دیئے گئے اعزازات ، جن میں دی یو این ای پی چیمپئن آف دی ارتھ ایوارڈ اور سیؤل امن ایوارڈ شامل ہیں ، کا ذکر کرتے ہوئے وزیر اعظم کو مبارکباد دی ۔ جناب کم نے عالمی بینک کی جانب سے ہندوستان کی کاروبار کرنے میں آسانی پہل کو مصمم اور مستقل تعاون جاری رکھنے کا اعادہ کیا ۔ وزیر اعظم نے عالمی بینک کے کاروبار کرنے میں آسا نی کو بہتر بنانے کی ہندوستان کی کوششوں کے لئے مسلسل تعاون دینے کے لئے عالمی بینک کے صدر کا شکریہ ادا کیا ۔ انہوں نے مزید کہا کہ عالمی بینک کی درجہ بندی ہندوستان کے لئے مذکورہ پہل کو بہتر بنانے میں ترغیب کا وسیلہ ہے ۔ ( م ن ۔ ش ت ۔ ع ا )
تجارتی تدارکی اقدامات کے موضوع پر ماہرین کے ایک گروپ کی تشکیل کے لئے بھارت اورایران کے مابین مفاہمتی عرضداشت کو کابینہ کی منظوری

نئی دہلی ،05؍اپریل : مرکزی کابینہ نے وزیراعظم ، جناب نریندرمودی کی قیادت میں بھارت اورایران کے مابین اس مفاہمتی عرضداشت کو اپنی استقدامی منظوری دے دی ہے جس کے تحت باہمی دلچسپی کے شعبوں میں تعاون کو فروغ دینے کے اقدامات کے سلسلے میں تجارتی تدارکی موضوعات پر ایک ایکسپرٹ گروپ کا قیام عمل میں آئےگا ۔ اس مفاہمتی عرضداشت پر17فروری ، 2018کو ایران کے صدر کے دورے کے دوران دستخط ہوئے تھے ۔ اس مفاہمتی عرضداشت سے دونوں ممالک کے مابین اطلاعات کے باہم تبادلے ، صلاحیت سازی سرگرمیوں ، اینٹی ڈمپنگ اور ٹیکسوں کی چوری وغیرہ جیسے امورمیں تجارتی تدارکی اقدامات کے معاملے میں تعاون کو فروغ حاصل ہوگا۔
وزیر اعظم نے مرکزی وزیر جناب اننت کمار کی موت پراظہار تعزیت کیا

نئیدہلی12نومبر۔وزیراعظم جناب نریندر مودی نے مرکزی وزیر جناب اننت کمار کی موت پر اظہار تعزیت کیا ہے ۔ اپنے اظہار تعزیت کے پیغام میں وزیر اعظم نے کہا کہ’’ مجھے اپنے انتہائی اہم رفیق کار اور دوست جناب اننت کمار کی موت سے شدید صدمہ پہنچا ہے۔ جناب اننت کمار ایک زبردست لیڈر تھے ۔انہوں نے اپنی عوامی زندگی اپنی جوانی کے دورسے شروع کی تھی اوروہ آخری دنوں تک انتہائی نیک نیتی ، لگن اوردرد مندی کے ساتھ سماجی خدمت کرتے رہے ۔ انہیں ان کی بہترین خدمات کے لئے ہمیشہ یاد کیا جاتا رہے گا۔ میں نے ان کی اہلیہ محترمہ ڈاکٹر تیجسونی جی سے بات کرکے جناب اننت کمار کی موت پر تعزیت کی ہے ۔ اس دکھ کی گھڑی میں میری تمام تر ہمدردیاں اور حمایت ان کے سوگوار کنبے اور حامیوں کے ساتھ ہیں۔‘‘ ۰۰۰۰۰۰۰۰۰۰۰۰۰۰۰۰۰۰۰۰۰
وزیراعظم نے افغانستان میں ہوئے دہشت گردانہ حملے کی مذمت کی

نئی دہلی ،2 جولائی : وزیراعظم جناب نریندر مودی نے کل افغانستان میں ہوئے دہشت گردانہ حملے کی سخت مذمت کی ہے ۔ وزیراعطم نے کہا ہے کہ ‘‘ہم افغانستان میں کل ہوئے دہشت گردانہ حملے کی سخت مذمت کرتے ہیں ۔یہ افغانستان کے کثیرتہذیبی تانے بانے پرحملہ ہے ۔میں متاثرہ کنبوں سے اظہار تعزیت کرتاہوں ۔ میں زخمیوں کی جلد شفایابی کے لئے دعاگوہوں ۔اس غم کی گھڑی میں ہندوستان ، افغانستان کی حکومت کومدددینے کے لئے تیارہے ’’۔
مالدیپ کے وزیر خارجہ اور جمہوریہ مالدیپ کے صدرکے خصوصی ایلچی، ڈاکٹرمحمد عاصم نے، وزیراعظم سے ملاقات کی

نئی دہلی ،12 جنوری :مالدیپ کے وزیرخارجہ اورجمہوریہ مالدیپ کے صدرکے خصوصی ایلچی، ڈاکٹرمحمد عاصم نے کل یہاں، دوپہربعد، وزیراعظم جناب نریندرمودی سے ملاقات کی ۔ دونوں رہنماؤں نے قریبی ہمسایوں کے طورپر،بھارت اور مالدیپ کے مابین مشترکہ تاریخ ، ثقافت اور بحرہند میں سمندری مفادات سے مربوط دونوں ممالک کے تعلقات پرتبادلۂ خیالات کئے ۔ خصوصی ایلچی جناب عاصم نے اس امرکا اعادہ کیاکہ مالدیپ ‘‘پہلے بھارت’’ کی پالیسی کے تحت بھارت کے ساتھ قریبی تعلقات استواررکھنے کے لئے پابند عہد ہے ۔ خصوصی ایلچی جناب عاصم نے یہ بات بھی دوہرائی کہ صدریامین نے، وزیراعظم کو مالدیپ کا دورہ کرنے کی دعوت دی ہے ۔ وزیراعظم نے اس دعوت کے لئے اظہارتشکرکرتے ہوئے اس امرپراتفاق کیاکہ وہ معقول وقت پرمالدیپ کا دورہ کریں گے ۔ خصوصی ایلچی نے صدرعبداللہ یامین کی نیک خواہشات وزیراعظم کو پیش کیں ، وزیراعظم نے اپنی جانب سے بھی صدرموصو ف کے لئے ایسے ہی جذبات کا اظہارکیا۔
وزیر اعظم نے اساتذہ کے دن کے موقع پر اساتذہ کو سلام کیا

نئی دہلی، 05 ستمبر 2017، وزیر اعظم جناب نریندر مودی نے یوم اساتذہ کے موقع پر اساتذہ برادری کو سلام کیا ہے۔ وزیر اعظم نے سابق صدر جمہوریہ ڈاکٹر سروپلی رادھا کرشنن کوبھی ان کی یوم پیدائش پر خراج عقیدت پیش کیا۔ وزیر اعظم نے کہا کہ یوم اساتذہ کے موقع پر میں اساتذہ برادری کو سلام کرتا ہوں۔ جنہوں نے معاشرے میں تعلیم کی روشنی پھیلائی اور ذہنوں کو منور کیا۔ انہوں نے مزید کہا کہ میں ڈاکٹر سروپلی رادھا کرشنن کو ان کی سالگرہ پر خراج عقیدت پیش کرتا ہوں جو ایک غیر معمولی استاد اور مدبر تھے۔ وزیر اعظم نے کہا کہ ایک نئے ہندوستان کے خواب کو شرمندہ تعبیر کرنے میں اساتذہ کا ایک اہم کردار ہے جس کو جدید ترین تحقیق اور اختراع سے تحریک ملے گی۔ وزیر اعظم نے یہ بھی کہا کہ اگلے پانچ سال کو ہمیں تبدیلی کے لئے پڑھانے، با اختیار بنانے کے لئے تعلیم دینے اور قیادت کے لئے سیکھنے کے عمل کو آگے بڑھانا ہے۔ ح ا۔ع ج
پورے بھارت میں منائے جانے والے متعدد تیوہاروں کے موقع پراہل وطن کو وزیراعظم کی مبارکباد

نئی دہلی ،14جنوری :وزیراعظم ، جناب نریندرمودی نے پورے بھارت میں منائے جانے والے متعدد تیوہاروں کے موقع پر اہل وطن کو مبارکباد پیش کی ہے ۔ ‘‘تمام لوگوں کو مکرسکرانتی کا تیوہارمبارک ہو! پونگل پرسب کو نیک خواہشات ! ماگھ بیہوکے موقع پر خصوصی طورپرسب کو مبارکباد ۔ اتراین مبارک ہو۔ خداکرے کہ آنے والے دنوں میں آپ سب ترقی کی نئی بلندیوں کوسرکریں ۔ ۔۔۔۔۔۔۔۔۔۔۔۔۔۔۔۔
وزیراعظم نے ضلع جونا گڑھ میں مختلف پروجیکٹو ں کا افتتاح کیا

نئی دہلی،23 اگست / وزیراعظم نریندر مودی نے آج ضلع جالندھر میں مختلف پروجیکٹوں کا افتتاح کیا۔ ان پروجیکٹوں میں گورنمنٹ سول اسپتال ، دودھ کا پروسیسنگ پلانٹ اور جونا گڑھ زراعت یونویرسٹی کی کچھ عمارتیں شامل ہیں ۔۔ اس موقع پر ایک عوامی جلسے سے خطاب کرتے ہوئے ، وزیراعظم نے کہا کہ 500 کروڑ روپے سے زیادہ لاگت کے 9 پروجیکٹ ہیں جنہیں ؤج یا تو قوم کے نام وقف کیا جا رہا ہے یا ان کا سنگ بنیاد رکھا جا رہا ہے ۔ انہوں نے کہا کہ ہندوستان کے ترقی کے سفر میں ایک نئی توانائی اور ایک نئی تحریک ہے وزیراعظم نے کہا کہ گجرات میں ریاست کے ہر حصے میں پانی کی وافر فراہمی کو یقینی بنانے کے لئے مسلسل کوششیں کی گئی ہیں ۔ انہوں نے مزید کہا کہ ہم پانی کے تحفظ کی سمت میں بھی کام کر رہے ہیں۔ وزیراعظم جناب مودی نے کہا کہ تمام گجرات میں میڈیکل کالج اور اسپتال کھولے جائیں گے ۔ انہوں نے کہا کہ اس قدم سے نہ صرف مریضوں کو مدد ملے گی بلکہ ان طالب عملوں کو بھی مدد ملے گی جو میڈیشن پڑھنا چاہتے ہیں ۔ انہوں نے اس موقع پر جن اوشدھی یوجنا کا ذکر کی جس کے تحت جن اوشدھی اسٹور کھولے جا رہے ہیں ، جہاں دوائیں کم قیمت پر دستیاب ہو سکیں گی۔ انہوں نے مزید کہا کہ یہ بہت اہم ہے کہ غربا اور متوسط طبقے کی سستی اور دواؤں تک رسائی ممکن ہو سکے ۔ وزیراعظم نے کہا کہ حکومت نے صفائی ستھرائی پر زور دیا ہے جس کی عالمی پیمانے پر ستائش کی جا رہی ہے ۔ انہوں نے مزید کہا کہ صفائی پر زور دینا اس لئے اہم ہے کہ ‘‘صاف بھارت ’’ سے اس بات کو یقینی بنایا جا سکے گا لوگ بیمار نہ ہوں ۔ وزیراعظم نے کہا کہ صحت کے شعبے میں اچھے ڈاکٹروں اور پیرا میڈیکل عملے کی ضرورت ہے ۔ ہم یہ بھی چاہتے ہیں کہ طبی آلات ہندوستان میں بنائے جائیں ۔ انہوں نے مزید کہا کہ اس شعبے کو عالمی ٹیکنالوجیکل جدیدیت کے ساتھ رفتار پکڑنا لازمی ہے ۔ وزیراعظم نے یقین دہانی کرائی کہ پردھان منتری جن آروگیہ یوجنا –آیوشمان بھارت کے آنے سے صحت کے شعبے میں تبدیلی آئے گی اور غریبوں کو اعلیٰ قسم کی صحت خدمات قابل استطاعت قیمت میں مل سکیں گی۔